Sisteme 'Ndernazionale de aunità de mesure

'U **Sisteme 'Ndernazionale de aunità de mesure** (jndr'ô frangise **Système international d'unités**), abbreviate jndre **SI** e pronungiate *esse i*, jè 'u cchiù diffuse 'mbrà le sisteme de aunità de mesure. Assieme a 'u Sisteme CGS, jè spesse indicate cumme **sesteme metriche decimale**, specialmende jndre le paise anglosassone.

Le aunità, 'a terminologgije e le raccomandazione d'u Sisteme 'ndernazionale sonde stabelite d'a *[[Conférence générale des poids et mesures]]* (CGPM), denominate jndre 'u tarandìne "Conferenze generale de le paise e de le mesure", organisme cullegate cu 'u *[[Bureau international des poids et mesures]]* (BIPM), chiamate jndre 'u tarandìne "Ufficie 'ndernazionale de le paise e de le mesure"; totte e doje le organisme sonde state crejete durande 'a Convenzione d'u Metre d'u 1875.

Quiste sisteme de grannezze fiseche e aunità de mesure nasce jndr'ô 1889 cu 'a 1ª CGPM e da stù momende se chiame "Sisteme MKS" purcé combrendeve sule le aunità fondamendale de lunghezze (metre), masse (chilogramme) e timbe (seconne). Jndr'ô 1935, sus a 'na proposte d'u fiseche tagliàne Giuanne Giorgi, 'u sisteme fù denominate "Sisteme MKSΩ" ed adottate d'a Commissione Elettrotecniche 'Ndernazionale, purcé 'a quarte aunità fondamendale 'ndrodotte fu l'ohm, pè 'a mesure d'a resistenze elettreche. Jndr'ô 1946, sus a 'na proposte de Giuanne Giorgi, 'a CGPM approve 'a trasute de l'ampere cumme aunità de mesure fondamendale d'a corrende elettreche, pè sostituì 'a resistenze elettreche. Nasce accusì 'u "Sisteme MKSA", chiamate pure "Sisteme Giorgi" 'n onore d'u fiseche. Jndr'ô 1954, 'a 10ª CGPM, mitte pure 'u kelvin e 'a candele cumme aunità de mesure fondamendale. Jndr'ô 1961 'a 11ª CGPM sancisce 'a nascite d'u Sisteme 'ndernazionale (SI). Jndr'ô 1971 'a 14ª CGPM mitte pure 'a mole 'mbrà le aunità fondamendale de quiste sisteme.

Ôsce, accusì, 'u SI jè basate sus a sette grannezze fiseche fondamendale (cu le respettive aunità de mesure), cu le quale sonde definite le grannezze fiseche derivate (e respettive aunità de mesure). 'U SI, inoltre, definisce 'na sequenze de prefisse da premette a le aunità de mesure pè identifecà le lòre multiple e sottomultiple.

'U Sisteme 'ndernazionale jè 'nu *sisteme coerende*, purcè le soje grannezze fiseche e aunità derivate se recavane cumme prodotte de grannezze fiseche e aunità fondamendale.

## Norme de scretture
Pè uniformà 'a grafie ed evità accussì errore de 'nderpretazione, 'u SI prevede 'nu certe numere de norme pè 'a scretture de le aunità de mesure e de le relative simbole.

### Scretture de le aunità
Pè quanne reguarde le aunità de mesure, jedde onne a esse scritte pè estese, e non indicate cu 'u simbole, se 'nzerite jndre 'nu teste discorsive; 'a scretture estese ha da esse jndre 'nu carattere tunne minuscole e s'onne da evità signe grafeche cumme accende o signe diacriteche.
Pè esembie se deve scrivere ampere, e non ampère o Ampere.

### Scretture de le simbole
Quanne se ausane le simbole, quiste onne da esse indicate cu l'iniziale minuscole, ad eccezione de chidde jndre cui l'aunità de mesure jè eponime o derive da 'u nome de 'nu crestiáne; pè esemie, pè 'u chilogramme se scrive kg e non Kg, mendre 'u simbole SI d'a pressione, dedicate a Blaise Pascal, jè Pa, mendre l'aunità de mesure jè scritte pè estese 'n minuscole pascal. 'U seconne jè s e non sec, 'u gramme g e non gr.
L'uneche eccezione jè permesse pè 'u litre addò jè accettabbele sie 'a l ca 'a L.

A 'u condrarie de le abbreviazione, le simbole d'u SI non g'onne maje da esse seguite da 'nu punde (pè 'u metre: m e non m.); jidde onne da seguì inoltre 'u valore numeriche e non precederle (se scrive 20 cm, e non cm 20) cu 'nu spazie 'mbrà le numere e le simbole: 2,21 kg, ². Jndre aunità de mesure comboste (pè esembie 'u newton metre: N&nbsp;m) le simbole de le singole aunità onne da esse scucchiáte da 'nu spazie o da 'nu punde a mmienze altezze; non g'è ammesse l'auso de otre carattere, cumme pè esembie 'u trattine: pè esembie se pòte scrive N&nbsp;m oppure N·m, ma non N-m. Jndre 'nu case de scucchiámende 'mbrà aunità de mesure, se pòte ausà 'a frazione / (o 'a barre orizzondale) o 'nu esponende negative: pè esembie J/kg o J&nbsp;kg−1 o J·kg-1.

Quanne jè necessarie, gruppe de aunità de mesure se pòtene mette 'mbrà parendese:  o J/K·mol o  o .

Jè preferibbele non g'ausà 'u tagiàne o 'u grassette pè le simbole, pè fà 'n mode da defferenziarle da le variabbele matemateche e fiseche (pè esembie, *m* pè 'a masse, *l* pè 'a lunghezze).

### Scretture de le cifre
'U SI ause le spazie pè scucchià le cifre 'ndere jndre gruppe de ttrè. Pè esembie 1&nbsp;000&nbsp;000 o 342&nbsp;142 (condrariamende a le virgole e a le punde ausate jndre otre sisteme: 1,000,000 o 1.000.000). Inoltre, 'u SI ause 'a virgole cumme scucchiatore 'mbrà numere 'ndere e quidde decimale cumme pè 24,51. Jndr'ô 2003 'u CGPM hagghie congesse 'a possibilità de ausà 'u punde jndre teste jndr'à lènga 'nglise.

### Disposizione de legge
'U SI jè ausate jndre ogne naziune e, jndre alcune de jedde, 'u soje ause jè obblegatorie. Cumme jndr'à Itaglie, addò l'use d'u SI jè state adottate ufficialmende pè legge a le sense d'u DPR 802/1982 e d'a Direttive d'u Conziglie CEE d'u 18 ottommre 1971 71/1354/CEE cangiate 'u 27 luglie 1976 (76/770/CEE), 'u soje utilizze jè obblegatorie jndr'à stesure de atte e documende cu valore legale; pertanne 'u mancate respette de le norme de scretture sopraccitate potrebbe combortà l'invalidazione de quiste atte.

## Le aunità de mesure d'u SI
### Aunità fondamendale
Ogne otre grannezze fiseche (e 'a relative aunità de mesure) j 'na combinazione de dò o cchiù grannezze fiseche (aunità) de base, o 'u reciproche de une de jedde. Cu l'eccezione d'u chilogramme, totte le otre aunità sonde definibbele mesuranne fenomene naturale. Inoltre, jè da notà ca 'u chilogramme jè l'uneche aunità de mesure de base ca tène 'nu prefisse: quiste purcè 'u gramme jè assaje "piccenne" pè 'a maggior parte de le applicazione prateche.

### Aunità derivate
La maggior parte de le grannezze fiseche derivate sonde 'na moltiplicazione o 'na divisione de grannezze fiseche de base. Alcune de jedde tènene nome assaje particolare. Jndre quiste mode, non sule se vide subbete subbete 'a relazione ca 'ndercorre 'mbrà dò grannezze fiseche me, cu 'nu condrolle dimensionale, jè facele verifecà 'a correttezze d'a proprie fatije.

### Prefisse
Le aunità SI pòtene avè prefisse pè fà devendà cchiù facilmende ausabbele granne e piccele mesurazione. Pè esembie, 'a luce visibbele tène 'na ambiezze d'onde ca jè pare cchiù o mene a 0,0000005 m, ca, cchiù comodamende, jè possibbele scrive cumme 500 nm.

Se pòte vedè 'a 'mbortanze de ausà correttamende le simbole maiuscole e minuscole pè evità ambiguità. Non g'è cchiù permesse ausà cchiù prefisse 'n cascate: pè esembie, non se pòte scrive 10&nbsp;000 m = 1 dakm.

### Aunità non SI accettate pè essere ausate cu 'u Sisteme 'ndernaziunale
Quèste aunità sonde accettate apprisse a quèdde ufficiale d'u SI 'n quanne 'u lòre ause jè ôsce a die assaje diffuse jndre totte 'a populazzione pure ce non de 'nu ambiende scientifeche. 'U lòre ause jè tollerate pè permette a le studiuse de fà capì le lòre recerche a 'nu pubbleche assaje cchiù ambie, pure de non esperte jndr'ô settore. Quèste categorije tène specialmende aunità de timbe e de angole. 'N teorie pure le simbole ° ' " sonde da esse scritte distanziate da 'u valore numereche, pè esembie 25&nbsp;°C jè 'a forme corrette, mendre 25&nbsp;°C jè 'a forme sbagliate.

#### Aunità non SI accettate purcè cchiù precise
Quèste aunità sonde accettate purcè quèdde previste ufficialmende da 'u SI sonde pigghiate tramite relaziune fiseche ca 'ncludone costande ca non ge sonde canosciute cu precisione sufficiende. Jndre quiste case se tollere l'ause de otre aunità non ufficiale pè 'a cchiù granne precisione recavate.

#### Otre aunità non SI ôsce a die accettate
Quèste aunità sonde ôsce a die ausate jndre condeste commerciale, legale, e jndr'à navigazziune. Quèste aunità sonde da esse definite jndr'à relazione cu 'u SI jndre ogne documende jndre cui sonde ausate. 'U lòre ause non g'è conzigliate.

## Note


## Bibliografije
*  
* 

## Vôsce cullegate
* Metrologije
* Aunità de mesure
* Sisteme CGS

## Collegamende fore a Uicchipèdie
*  Sito ufficiale del BIPM, l'Ufficio internazionale dei pesi e delle misure
*  SI brochure, 8a Ed. 2006 (PDF, 3,88 MB)
*  Sito dell'istituto nazionale americano per gli standard e le tecnologie, NIST
*  L'SI di unità di misura, Pubblicazione Speciale 330, NIST 2008
*  Guida per l'uso dell'SI di unità di misura, Pubblicazione Speciale 811, NIST 2008
* Sito dell'istituto nazionale di ricerca metrologica
* Cliccate qui per sincronizzarvi con il campione nazionale ufficiale di tempo